
తన ఆసమాన నటనతో బాలీవుడ్ ప్రేక్షకులను ఉర్రూతలూగించిన నటుడు నీరజ్ వోరా మరణం ఎంతో మందిని బాధిస్తోంది. సంచలన దర్శకుడు రామ్గోపాల్ వర్మ కూడా నీరజ్ మరణం పట్ల విచారం వ్యక్తం చేశారు. వర్మ తీసిన `దౌడ్` సినిమాలో నీరజ్ నటించారు. ఆ సందర్భంగా జరిగిన ఓ విషయాన్ని వర్మ ఫేస్బుక్ ద్వారా పంచుకున్నారు.`నీరజ్ మరణ్ వార్త నన్ను ఎంతో బాధకు గురి చేసింది. ఎలాంటి వ్యక్తినైనా, వారు ఎలాంటి మూడ్లో ఉన్నా వారికి కచ్చితంగా నవ్వు తెప్పించగల మనిషి వోరా. అలాంటి మరో వ్యక్తిని నేను చూడలేదు. అందరికీ అతని హాస్య చతురత గురించి మాత్రమే తెలుసు. కానీ ఆయన ఓ మేధావి. ఆయణ్ని గుర్తు చేసుకుంటే నాకు `దౌడ్` సినిమాలోని ఓ సన్నివేశ చిత్రీకరణ గుర్తుకొస్తుంది. ఆ సినిమాలోని వోరా నటించిన ఓ సన్నివేశాన్ని పదే పదే తీయాల్సి వచ్చింది. దానికి కారణం.. ఆయన నటనను చూసి చుట్టు పక్కల వాళ్లందరూ నవ్వుతుండడమే. ఆయన నటిస్తుంటే ఎవ్వరూ నవ్వును కంట్రోల్ చేసుకోలేకపోయేవారు. ఆయన చనిపోవడం మనకి తీరని లోటు.. స్వర్గానికి మాత్రం లాభం. నీరజ్.. అక్కడ దేవుళ్లని కూడా నవ్వించు` అని వర్మ పోస్ట్ చేశారు.

tana aasamaana natanatho balivud prekshakulanu urrootaluuginchina natudu neeraj vora maranam entho mandini baadhistondi. sanchalana darsakudu ramgopal varma kuudaa neeraj maranam patla vichaaram vyaktam chesaru. varma teesina `daud` cinemalo neeraj natinchaaru. aa sandarbhamgaa jarigina oo vishayaanni varma fasebook dwara panchukunnaaru.`neeraj maran vaarta nannu entho baadhaku guri chesindi. elanti vyaktinainaa, vaaru elanti moodlo unna vaariki kachitamgaa navvu teppinchagala manishi vora. alanti maro vyaktini nenu chudaledu. andarikee athani haasya chaturata gurinchi matrame telusu. cony aayana oo medhavi. aayanni gurtu chesukunte naaku `daud` cinemaaloni oo sannivesa chitreekarana gurtukostundi. aa cinemaaloni vora natinchina oo sannivesaanni pade pade teeyaalsi vachindi. daaniki kaaranam.. aayana natananu chusi chuttu pakkala vaallandaruu navvutundadame. aayana natistunte evvaruu navvunu control chesukolekapoyevaru. aayana chanipovadam manaki teerani lotu.. swargaaniki maatram laabham. neeraj.. akkada devullani kuudaa navvinchu` ani varma post chesaru.